Õhku jäi küsimus, mis sai suurest filmiblogijate vahelisest sõjast. Tegelikult on lood nii, et kõik lahingukanad olid stardivalmis ja esimestsest laskudest puudusid vaid mõned vaenulikud sõnad, kuid viimaks sõi globaliseerumine selle sõja ära, sest tänapäeval ei saa enam korralikult lahingusse astuda ilma, et oma saapapaeltele ei koperdaks ja ninali ei  käiks või saapapaelte omanik ja sulle väljarentija su saapapaelu ära ei võtaks. Filmiliiklus käib siiski keerulisi teid pidi ja sõja korral hangiks Trash omale koju kassi, kes Metsavana  filmimaia roti Saasta kinni püüaks või seaks oma koju ööpäevasesse valvesse kolmepealise ahvi, et Metsavana kahepealine ahv hambaid korjates ja ilma Trashi filmideta koju saata. Nii ei saa korralikult lahingut lüüa kui sa lõhud kohe ise teadmata ära kõik enda ressursid. Tallinna pool hoidis end ka vagusi, sest kuigi filmiliiklus algab sealt, ei saaks enam tallinlased ka filmiblogisid pidada ilma Tartuta, sest kõik paremad filmiblogiideed tulevad Tartust, kus särab filmiblogimise tuleviku uhke tuli ja kui poleks Tartu filmiblogisid, siis ei oleks tallinlastel enam kelleltki stiili matkida ja ideid varastada ja kogu filmiblogimist ootaks paratamatu närbumine.